Source: http://docplayer.hu/2614193-A-pszichiatriai-betegek-jogairol.html
Timestamp: 2018-04-27 01:27:28+00:00

Document:
A PSZICHIÁTRIAI BETEGEK JOGAIRÓL* - PDF
A PSZICHIÁTRIAI BETEGEK JOGAIRÓL*
Download "A PSZICHIÁTRIAI BETEGEK JOGAIRÓL*"
1 Fridli Judit A PSZICHIÁTRIAI BETEGEK JOGAIRÓL* A pszichiátriai gyógykezelésrôl és a pszichiátriai betegek jogairól Magyarországon az egészségügyi törvény rendelkezik. A hetvenes-nyolcvanas évek során a nyugat-európai országokban rendre önálló kódexeket alkottak a pszichiátriai gyógykezelésrôl. Ez lehetôvé tette, hogy egységes törvényben szabályozzák a pszichiátriai betegségekkel kapcsolatos egészségügyi jogi, büntetôjogi és polgári jogi kérdéseket. A pszichiátriai betegség kényszerintézkedés alapjául szolgálhat, érintheti a beteg cselekvôképességét és büntetôjogi beszámíthatóságát. Mindez kitüntetett fontosságot ad e terület jogi szabályozásának. Olyan szabályozásra van szükség, amely összhangban áll a nemzetközileg elfogadott demokratikus jogelvekkel, s úgy határozza meg a betegellátás intézményi struktúráját, hogy közben jogegyenlôséget biztosít a gyógykezelteknek. A szovjetrendszer összeomlása óta a térség több országában ezt a jogi megoldást követték. Haladó szellemû, önálló elmetörvényt alkottak Oroszországban, majd Lengyelországban is. Magyarországon a Magyar Szociálpszichiátriai Társaság egyik munkacsoportja készített tervezetet a pszichiátriai ellátás törvényi szabályozásáról; ezt számos szakmai vita után 1991-ben benyújtották a Népjóléti Minisztériumnak. A Minisztérium képviselôi a tervezet tartalmát és megközelítési módját nem vitatták, de elvetették az önálló törvényalkotás szükségességét. 1 Az 1997 elejére elkészült új egészségügyi törvény tervezete X. fejezetében tárgyalja a pszichiátriai betegek gyógykezeléséhez és gondozásához kapcsolódó kérdéseket. E fejezet készítôi olyan szabályozásra tettek kísérletet, amely törvényes garanciákhoz köti a kényszerintézkedések elrendelését, és biztosítja a betegek számára a gyógykezeléshez fûzôdô jogokat. A szabadságkorlátozó eljárások körülírásában és az eljárási garanciák kidolgozásában komoly lépést tettek elôre, de mégsem voltak elég következetesek, mert a betegjogok tekintetében nem teremtették meg a pszichiátriai betegek törvény elôtti egyenlôségét a többi beteggel. A hiányosságok egy része abból fakad, hogy az egészségügyi törvény keretén belül lehetetlen egyszerre megoldást találni a szerteágazó problémákra. A végeredmény furcsa elegye az elavultnak és a korszerûnek. Az itt következô elemzés ezt mutatja ki. A KÖTELEZÔ PSZICHIÁTRIAI INTÉZETI KEZELÉS MINT A SZABADSÁGKORLÁTOZÁS EGYIK ESETE A beteg orvos viszony új típusa a beteg beleegyezésén és önkéntes közremûködésén alapul. Az új modell törvényi szentesítése az egyes egészségügyi ellátási formáknál speciális szabályozást kíván. A beteg joga a beleegyezésre és önkéntes közremûködésre bizonyos esetekben korlátozható; ilyenkor az állam gondoskodó vagy hatósági funkcióinál fogva jogosult a beteget akarata ellenére is intézetbe szállítani, és akár gyógykezelés eltûrésére kényszeríteni. Ebbe a körbe tartoznak a pszichiátriai betegek és a fertôzô betegek. De egyes nemi betegségek is kötelezô intézkedések alapjául szolgálhatnak az új egészségügyi törvény tervezete szerint. Az állam autoritása, hogy a pszichiátriai betegek kötelezô intézeti gyógykezelését elrendelje, két forrásból ered. Egyfelôl közhatalmi funkcióinál fogva rendelkezhet a mások életét, testi épségét veszélyeztetô emberek gyógykezelésérôl, mert egyik feladata éppen abban áll, hogy megvédje a társadalmat a fenyegetô veszélyektôl, hogy biztonságos állapotokat teremtsen. Másfelôl hagyományos gondoskodó szerepébôl fakadóan rendelhet el ilyen intézkedéseket. A parens patriae elv feljogosítja, hogy cselekvôképességgel nem rendelkezô polgárai sorsát a gondoskodó szülô módjára elrendezze. Ebbôl az elvbôl kiindulva * A tanulmány az egészségügyi törvény tervezetének március 13-i változatán alapul. A szakértôk május én juthattak hozzá az utolsó szövegváltozathoz, amelynek a pszichiátriai betegek kezelésével kapcsolatos rendelkezései néhány ponton eltérnek a márciusi tervezettôl. A tanulmány a veszélyeztetô állapot kifejezést használja, amely a márciusi szöveg definíciója szerint: a beteg pszichés állapota következtében saját vagy mások életére, testi épségére, egészségére, illetôleg a környezetére súlyos veszélyt jelent. A májusi szövegben veszélyeztetô magatartás szerepel a következô meghatározással: a beteg tudatállapotának zavara következtében saját vagy mások életére, testi épségére, egészségére jelentôs veszélyt jelenthet és a megbetegedés jellegére tekintettel az azonnali intézeti gyógykezelésbe vétel nem indokolt. A májusi tervezet nem engedi meg a pszichiátriai betegek kapcsolattartásának korlátozását, valamint a mozgási szabadság korlátozása helyett a személyes szabadság korlátozását említi. A kormány május 22-én fogadta el az egészségügyi törvényjavaslatot, amely további változásokat tartalmazhat. (A szerk.) FUNDAMENTUM / SZÁM döntés elôtt / 113
2 rendelheti el a gyógykezelést azok számára, akik mentális betegségük miatt képtelenek magukról gondoskodni, ilyenformán saját testi épségüket veszélyeztetik. A kötelezô intézeti kezelés lényegi eleme a szabadságjogkorlátozás, és ezen az sem változtat, hogy elrendelésének célja nem az egyén megbüntetése, hanem gyógykezelése. A beszállításra az érintett akarata ellenére kerül sor, amíg a beteg az intézetben tartózkodik, mozgásszabadságában, a külvilággal való kapcsolattartásában szükségképpen korlátozva van. Gyógykezelésnek vetik alá, melynek nemcsak jótékony hatásait, de káros következményeit is viselnie kell. Ilyen következményeket szenved el némelyik beteg, aki nem emlékszik vissza múltja meghatározó eseményeire, vagy akinek keze-lába állandó remegésben van: az elektromos kezelések emlékezetkiesésekhez vezethetnek, a gyógyszeres terápiák idegrendszeri, érrendszeri károsodásokat okozhatnak. A pszichiátriai gyógykezelés egyébként sem biztat olyan egyértelmû eredményességgel, mint egy akut testi betegség tankönyvi gyógymódjának alkalmazása. A kötelezés folytán a terápiás kapcsolat nem önkéntességen, nem a beteg motivált együttmûködésén alapul, és ez a tény eleve csökkenti annak esélyét, hogy mélyebbre ható változást idézzenek elô a beteg állapotában. Elôfordul tehát, hogy a szabadságkorlátozás elrendelése nem hoz gyógyulást, csak a beteg tüneteinek átmeneti enyhülését szolgálja. Mindebbôl az következik, hogy a pszichiátriai betegek kötelezô intézeti elhelyezésének szabályozásakor kitüntetett figyelmet kell fordítani arra a tényre, hogy ez az eljárás még ha igaz is, hogy célja az egyén érdekében álló terápia a szabadságkorlátozás esetei közé tartozik. Biztosítani kell, hogy a döntést az ilyen esetekre elôírt eljárásban hozzák meg. Ez mindenekelôtt a bírói hatalom bevonását jelenti a döntéshozatalba. AZ ÁLLAM AUTORITÁSA, HOGY A PSZICHIÁTRIAI BETEGEK KÖTELEZÔ INTÉZETI GYÓGYKEZELÉSÉT ELREN- DELJE, KÉT FORRÁSBÓL ERED. EGYFE- LÔL KÖZHATALMI FUNKCIÓINÁL FOG- VA RENDELKEZHET A MÁSOK ÉLETÉT, TESTI ÉPSÉGÉT VESZÉLYEZTETÔ EMBE- REK GYÓGYKEZELÉSÉRÔL, MERT EGYIK FELADATA ÉPPEN ABBAN ÁLL, HOGY MEGVÉDJE A TÁRSADALMAT A FE- NYEGETÔ VESZÉLYEKTÔL, HOGY BIZ- TONSÁGOS ÁLLAPOTOKAT TEREMT- SEN. MÁSFELÔL HAGYOMÁNYOS GON- DOSKODÓ SZEREPÉBÔL FAKADÓAN RENDELHET EL ILYEN INTÉZKEDÉSEKET. Amikor azt vizsgáljuk, hogy indokolt-e egy alapvetôen terápiás indíttatású intézkedést bírói döntéshez kötni, arra is gondolnunk kell, hogy nehéz lenne még egy olyan gyógyászati szakágat találni, ahol a betegségek kórokairól, diagnózisáról és gyógymódjairól oly eltérô álláspontok jelennének meg, mint éppen a pszichiátriában. A pszichiátriai betegségek diagnózisának felállításakor az egyén magatartásának vizsgálatából vonnak le következtetéseket. Ez mindenképp megnöveli a bizonytalanságot, és külön is indokolja, hogy olyan eljárásban döntsenek a beteg akarata ellenére történô kórházi kezelésrôl, amely a tévedés, illetve a visszaélés lehetôségét a minimumra szorítja. Növeli a kötelezô gyógykezelés elrendelésének súlyát, hogy a pszichiátriai intézeti gyógykezelés ténye a pszichiátriai betegeket övezô elôítéletek miatt hátrányos megkülönböztetésekhez vezethet akár az egyén magánéletében, akár társadalmi szerepeiben. Olyan negatív hatások érhetik a beteget, melyek túl a kórházi kezelés mellékhatásain döntô befolyással bírnak az életére. A mentális betegek kényszerû beutalása sajátos változata a szabadságkorlátozásnak; sajátosságát az adja, hogy a jogfosztásra nem valamilyen cselekedet szolgál alapul mint például a bûnelkövetôk esetében, hanem egy állapot, a mentális mûködés valamilyen zavara, mely önmagában elégséges lehet a szabadságkorlátozás elrendeléséhez. Sürgôsséggel beszállítható az a pszichiátriai beteg, aki ugyan nem emelt kezet senkire, de az orvos megállapítása szerint mások testi épségére veszélyt jelenthet. A kényszerintézkedés alapja ilyenkor nem a mások kárára elkövetett cselekedet, hanem a potenciális veszélyeztetés. Ez alacsonyabb sztenderdet jelent, mint amit a büntetôeljárásból ismerünk, ahol nem a tett esetleges elkövetésének veszélye, hanem csakis a végrehajtott tett vagy a kísérlet a tett végrehajtására lehet a szabadságelvonás indoka. Intézeti elhelyezésre kötelezhetô a parens patriae elv szellemében az is, aki önmagáról megfelelôen gondoskodni képtelen és kezelésre szorul. Tehát olyan embert lehet megfosztani legalapvetôbb jogának gyakorlásától, aki nem mások, hanem kizárólag saját testi épségét veszélyezteti. A büntetôjog liberális elmélete szerint az állam nem korlátozhatja az egyén szabadságát olyan magatartás esetén, melynek kizárólag magára az egyénre vannak káros következményei. A beavatkozás szükséges feltétele ebben a megközelítésben, hogy a magatartás másokra nézve járjon ártalmas következményekkel. A pszichiátriai beteget azonban egy olyan magatartás miatt is megfoszthatják önrendelkezési jogától, amely csak reá tartozik. A kényszerû gondoskodást az alapozza meg, hogy a beteg önmagával szemben nem teljesíti a társadalom által széles körben elfogadott életvezetési normákat. 114 / döntés elôtt SZÁM / FUNDAMENTUM
3 Összefoglalóan megállapíthatjuk, hogy a kötelezô intézeti gyógykezelés elrendelése az egyén szabadságjogainak komoly korlátozását jelenti, ugyanakkor sajátos vonásokkal is bír a szabadságmegvonás más formáihoz viszonyítva. Sajátosságát két vonása adja. Egyrészt, nem feltétele egy konkrét, másokat károsító cselekedet végrehajtása elegendô lehet a potenciális veszély is, hogy a beteg ilyen cselekedetet fog végrehajtani. Másrészt olyan magatartás is indokolhatja, amely másokra még csak veszélyt sem jelent, csak magára az egyénre irányul. Különleges helyzetet teremt a kötelezô pszichiátriai kezelés elrendelésekor a pszichiátriai betegség meglétének bizonyítása is. Itt a bizonytalanságot az okozza, hogy a pszichiátriai diszciplína megosztott mind az egyes magatartásformák diagnosztikai besorolása, mind a terápiás eljárások megítélése tekintetében. Végül növeli a szabadságkorlátozás súlyát, hogy az önkéntes gyógykezeléssel szemben kisebb a mélyreható terápiás haszon esélye, ugyanakkor a betegnek kell viselnie a gyógykezelés negatív hatásait, a hosszú távra kiható hátrányos társadalmi megkülönböztetést is ide értve. Mindeme megfontolások mellett is, a jog lehetôséget teremt a pszichiátriai betegek kezelésre kötelezésére, nagyobbnak ítélve azt a társadalmi és egyéni kárt, amely a kezelés elmaradásából származik, annál, amely az egyén érdekét éri önrendelkezési joga gyakorlásában. Milyen kötelezettségek hárulnak mindebbôl az államra? Egyfelôl, gondoskodnia kell arról, hogy a pszichiátriai betegek kényszerítésérôl csak független és pártatlan testület dönthessen, az indokok kellô mérlegelése alapján és az eljárás során biztosítva a beteg számára a törvény elôtti egyenlôséghez és a hatékony védelemhez való jogot. Másfelôl, abból kiindulva, hogy a kényszerítésen alapuló kezelés a szabadságkorlátozás súlyos formája, mely ugyanakkor csökkenti a terápiai eredményesség eshetôségét, az államnak biztosítania kell, hogy kötelezô gyógykezelésre csak a legszükségesebb esetben kerülhessen sor. Továbbá köteles megteremteni azokat a segítô és gyógyító intézményeket, amelyek könnyen elérhetô szolgáltatásokat nyújtanak a pszichiátriai betegeknek. Ezek megléte a garancia arra, hogy a legkevésbé korlátozó feltételek mellett érvényesülhessen a pszichiátriai betegek gyógykezeléshez való joga. Az idôben felkínált és önkéntességen alapuló gyógykezelésnek elsôbbséget kell élveznie a kötelezô gyógykezeléssel szemben, s A MENTÁLIS BETEGEK KÉNYSZERÛ BEUTALÁSA SAJÁTOS VÁLTOZATA A SZABADSÁGKORLÁTOZÁSNAK; SAJÁTOSSÁGÁT AZ ADJA, HOGY A JOGFOSZTÁSRA NEM VALAMILYEN CSELEKEDET SZOLGÁL ALAPUL MINT PÉLDÁUL A BÛNELKÖVETÔK ESETÉBEN, HANEM EGY ÁLLAPOT, A MENTÁLIS MÛKÖDÉS VALAMI- LYEN ZAVARA, MELY ÖNMAGÁ- BAN ELÉGSÉGES LEHET A SZABAD- SÁGKORLÁTOZÁS ELRENDELÉSÉHEZ. az ehhez szükséges feltételeket az államnak kell a modern közösségi pszichiátria elveit alapul véve megteremtenie. A PSZICHIÁTRIAI INTÉZETI KEZELÉS FAJTÁI A) Az önkéntes beteg. A kezelésre önként vállalkozó pszichiátriai beteg nagyobb terápiás eredményességre számíthat, és a gyógykezeléshez fûzôdô jogaival is szabadabban rendelkezhet. Így a cél mindenképpen az, hogy a mentális zavarokkal küzdôk minél elôbb és önként keressenek segítséget. A tervezet szerint azok a pszichiátriai betegek, akik önkéntes nyilatkozatot tesznek, saját kérésükre intézeti gyógykezelésbe vehetôk. Fontos garanciális elem a tervezetben, hogy érvényes nyilatkozatot csak cselekvôképes beteg tehet. Amikor cselekvôképtelen beteg vagy a beteg törvényes képviselôje kéri az intézeti gyógykezelést, akkor az intézet vezetôjének értesítése nyomán a bíróság kiszáll és megvizsgálja, hogy a kezelés feltételei fennállnak-e. Ez az eljárás az olyan veszélyeket hivatott kizárni, mint amikor egy idôs, zavart állapotú beteg, akit hozzátartozója beszállít a kórházba, formailag önkéntes nyilatkozatot tesz úgy, hogy esetleg azt sem tudja, mit ír alá. Ha valaki pszichiátriai betegsége folytán cselekvôképtelen, akkor gyógykezelésérôl sem tud kompetens döntést hozni. A beteg gyógykezeléshez fûzôdô jogát a garanciális elem beépítése nem sérti meg, hiszen a felvétel megtörténik, de a bíróság utólagos eljárása megszünteti annak lehetôségét, hogy visszaélés történjen, vagy utóbb jogvita támadjon az önkéntes nyilatkozat érvényességérôl. B) A kezelésre kötelezett beteg. A tervezet megteremti a jogi feltételeket ahhoz, hogy a pszichiátriai betegeket akaratuk ellenére gyógykezelésbe vegyék, ha erre saját vagy mások érdekei elégséges okot szolgáltatnak. A tervezet számol mind az állam közhatalmi funkcióinál fogva gyakorolt rendelkezési jogával mások életének, testi épségének védelme érdekében felléphet, mind az állam gondoskodó gyámként való intézkedési jogával eljárhat az önmagáról gondoskodni képtelen beteg ellátása érdekében. Számol a tervezet azzal is, hogy adódnak helyzetek, amikor az orvosi vizsgálat azonnali intézeti gyógykezelés szükségességét állapítja meg, és ilyenkor nincs idô rá, hogy a bírósági FUNDAMENTUM / SZÁM döntés elôtt / 115
4 eljárást még a felvétel elôtt lefolytassák. Ennek megfelelôen a törvény a kezelésre kötelezés két formáját ismeri el: az egyik esetben a bíróság határozata nyomán kerül sor a pszichiátriai intézeti gyógykezelés megkezdésére, a másik esetben a közvetlen veszélyeztetés miatt sürgôsséggel beszállítják a beteget, és a bíróság csak ezt követôen kezd vizsgálódni. A tervezet lehetôvé teszi, hogy amennyiben a közvetlen veszélyeztetô állapot csak azonnali intézeti gyógykezelésbe-vétellel hárítható el, akkor kizárólag orvos vizsgálata alapján elôzetes bírói döntés nélkül szállítsák intézetbe a beteget. A sürgôsségi gyógykezelés elrendelésének indokoltságáról a bíróság utólag hoz döntést, a felvételt követô 72 órán belül. A bírósági döntés meghozatalára azért szükséges rövid határidôt szabni, mert az utólagos kontrollon a beszállított személy már a gyógyító intézmény betegeként, többnyire kórházi ruhában és gyógyszerek hatása alatt jelenik meg, s ezért ilyenkor mindenképpen gyengébbek az indokolatlan kötelezés elleni biztosítékok, mintha a bírói döntés megelôzi a beszállítást. Nyilván ezt ellensúlyozandó került a tervezetbe az a további kikötés is, hogy a tünetek csillapításán túl lehetôleg ne kezdjenek olyan kezelést, amely lehetetlenné tenné, hogy a bíróság vizsgálni tudja a beteg mentális állapotát, s hogy a beteg elô tudja adni, amit saját ügyérôl gondol. Elôfordul, hogy a sürgôsségi beszállítás nem indokolt ugyan, de a beteg kritikus állapotban van: például képtelen ellátni önmagát, kezelésre szorulna, s a kezelés elmaradása esetén egészsége súlyosan károsodhat. A tervezet lehetôséget teremt arra, hogy ilyenkor a pszichiátriai gondozó intézet kezdeményezze a bíróságnál a gyógykezelés elrendelését. Ebbe a körbe elsôsorban azok az esetek tartoznak, amikor a mások életére közvetlen veszélyt nem jelentô, de kezelésre szoruló betegrôl az állam a parens patriae elv alapján gondoskodik. Természetesen itt is vezérlô elv kell legyen, hogy az eljárást csak akkor szabad megindítani, ha egyfelôl a beteg nem nyerhetô meg a gyógykezelés önkéntes vállalására, másfelôl a kezelés hiányában egészségét, testi épségét súlyos veszély fenyegeti. Ilyen esetekben a bíróság 15 napon belül dönt, a beteg meghallgatása és független orvosszakértô véleményének beszerzése után. A kötelezô gyógykezelésnek ez a formája amikor tehát az intézeti felvételt megelôzôen határoz a bíróság, már az egészségügyi törvény 1994-es módosítása óta létezik. 2 Az eltelt három évben azonban nemigen került sor alkalmazására. Az orvosok szinte kizárólag sürgôsségi beszállítást kérnek, s a bíróság csak post factum ismerkedik meg az esettel. Márpedig alig hihetô, hogy valahányszor akarata ellenére kell egy pszichiátriai beteget kórházban gyógyítani, olyan súlyos veszélyhelyzet áll fönn, hogy ne lehetne elôzetes bírósági eljárást kezdeményezni. Megoldásokat kellene keresni arra, hogy ezek a fontos jogvédô intézmények valóban betölthessék feladatukat. Segítséget jelentene, ha az orvosok, bírák, ügyvédek megfelelô képzésben részesülhetnének, hiszen a pszichiátriai gondozók és a bíróságok kapcsolatának nálunk nincs hagyománya. Így a képzés abban is segítséget nyújtana, hogy a gyógyító intézmények és a bíróságok között kiépüljenek az együttmûködéshez szükséges kapcsolatok. Tapasztalataink szerint maguk a jogszabályok sem kellôképpen ismertek az egészségügyi intézményekben. A KEZELÉSRE KÖTELEZÉS TÖRVÉNYI FELTÉTELEI A pszichiátriai intézeti gyógykezelés egyetlen törvényes célja a beteg gyógykezelése lehet. A betegség tényén kívül további feltétel, hogy a kezelés formája megfeleljen a beteg állapotának, ne legyen korlátozóbb, mint amit az állapota megkíván, továbbá a gyógykezeléstôl eredmény legyen várható. Nem szabad beutalni azt a beteget, akinek állapotán nem lehet segíteni kórházi gyógykezeléssel, de azt a beteget sem, akinek állapotán kevesebb korlátozással járó például ambuláns kezelési formákkal is segíteni lehet. A) Pszichiátriai betegség megléte. A tervezet a kötelezô gyógykezelés bírói elrendelését egyebek között ahhoz a feltételhez köti, hogy megállapítsák a pszichiátriai betegség tényét. Ugyanakkor a törvény nem tartalmaz meghatározást arról, hogy mi minôsül pszichiátriai betegségnek. Még körvonalazatlanabbak a beszállítás feltételei ott, ahol a tervezet nem bírói döntéshez, hanem a sürgôs szükségre való hivatkozással pusztán orvosi vizsgálathoz köti a beszállítást. Az utóbbi esetben a pszichés állapot kifejezést adja meg a tervezet az elrendelés egyik feltételeként. Mint már láttuk, a kötelezô intézeti gyógykezelés a gyakorlatban szinte mindig sürgôsségi beszállítással kezdôdik. Könnyen belátható tehát, mennyire aggályos, hogy egy súlyos szabadságkorlátozásnak minôsülô intézkedést ilyen tág meghatározás alapján rendelhetnek el. Nem segíti sem a törvény alkalmazóit, sem a jogaikat érvényesíteni kívánó szenvedô alanyait, hogy a pszichés állapot ugyancsak nem szerepel a fogalmi definíciók között. A tervezetnek az egészségügyi ellátó rendszert leíró fejezete foglalja össze, hogyan szállíthatják be az 116 / döntés elôtt SZÁM / FUNDAMENTUM
5 intézetbe az azonnali egészségügyi ellátásra szoruló beteget. Itt az áll, hogy a beszállításra egyebek között heveny tudatzavar esetén kerülhet sor. A pszichiátriai betegség és a pszichés zavar közelebbrôl meg nem határozott kategóriái mellett a heveny tudatzavar az elmemûködés deficitjének harmadik olyan formája, amely a tervezet szerint a beszállítás kiindulópontja lehet. A kötelezô intézeti gyógykezelés feltételeit minthogy szabadságkorlátozó kényszerintézkedésrôl van szó a törvénynek pontosan rögzítenie kellene. Meg kellene adnia a beszállítás alapjául szolgáló betegség fogalmát, és elô kellene írnia, hogy a diagnózis megalkotásához vezetô tényeket és megfigyeléseket az egészségügyi dokumentumokban részletesen rögzítsék. Meg kellene követelnie továbbá, hogy az egyes diagnosztikai kategóriákat a modern pszichiátria eszköztárát igénybe véve, orvosi vizsgálatokkal, diagnosztikai skálák felállításával, pszichológiai tesztek elvégeztetésével igazolják. A pszichiátriai betegség mellett önálló kategóriaként jelenik meg a tervezetben a szenvedélybetegség: ez is elégséges indok lehet arra, hogy valakit akarata ellenére intézetbe szállítsanak. Magyarországon a törvény évtizedeken át lehetôséget adott rá, hogy az alkoholfüggôket kötelezô gyógykezelésnek vessék alá. Ez az intézmény azonban hatástalannak bizonyult, és eltörölték. Most új köntösben jelenik meg, kiterjesztve immár valamennyi tudatformáló szer használójára függetlenül attól, hogy milyen mértékû a szertôl való függôségük, valamint egyes magatartásformák kényszeres gyakorlóira is. Ha valaki egy szer vagy tevékenység rabja, és ezért saját egészségét veszélyezteti, ez még nem hatalmazza föl az államot, hogy megfossza az illetôt a szabadságától. Ilyen intézkedést a szenvedélybetegség ténye önmagában nem alapoz meg; csak abban az esetben van alap a kényszerintézkedésre, ha a függôség talaján pszichotikus állapot (elmezavar) alakul ki. Ezt azonban a tervezet külön tárgyalás nélkül is lehetôvé teszi. Az az ember, aki naponta több szál cigarettát elszív, noha korábban tüdôdaganattal operálták, mindenben megfelel a tervezetben foglalt feltételeknek: kétségkívül szenvedélybeteg, és cselekedetei súlyos veszélyt jelentenek saját egészségére. Mégsem gondolnánk, hogy pszichiátriai intézetbe kell szállítani ôt. Nem világos, végiggondolták-e a tervezet készítôi, hogy aki estérôl estére a rulettasztal mellett izgul, és minden ésszerûséggel dacolva családja egész vagyonát eljátssza, szintén szenvedélybeteg. De a szenvedélybetegség körébe sorolják azt is, aki munkájától kerül függôségbe, s nem képes semmi idôt pihenésnek, személyes kapcsolatoknak, szórakozásnak szentelni. Természetesen az ilyen ember is súlyos veszélyt jelent saját egészségére. Némelyekbôl elismerést, másokból furcsállást vált ki, ha egy embert efféle hevület fût a munkája iránt, de keveseknek jutna eszébe, hogy kötelezô intézeti gyógykezelésnek kellene alávetni az illetôt. De talán a tervezet készítôi kizárólag az illegális drogok fogyasztóinak kötelezô gyógykezelésére kívántak törvényi alapot teremteni, amikor a szenvedélybetegségeket a kötelezés feltételei között tárgyalták. Ha ez volt a céljuk, akkor szerencsésebb lett volna egyértelmûbben fogalmazniuk, mert a szenvedélybetegség terápiás fogalom, az addiktológiában és a pszichoterápiában használatos, ahol kizárólag az egyes szerek veszélyességét, függôségképzô hatását, valamint a fogyasztónak a szerrel való kapcsolatát vizsgálják. Ez a megközelítés semleges a drogok jogi státusza iránt, nem a legalitás-illegalitás határvonala mentén tesz különbséget, hanem a függôség veszélyének megléte vagy hiánya alapján. A drogfüggô személyek gyógykezelésére megfelelô intézményeket kell teremteni: kisebb detoxikáló egységeket, ambulanciákat, rehabilitációs programokat. A pszichiátriai osztályok nem alkalmasak e feladatok ellátására, és nem is szívesen vállalkoznak rá. Így jelenleg, amikor még csak kiépülôben vannak a drogfüggôket ellátni hivatott addiktológiai szakintézmények, és különösen a kórházi detoxikálás terén igen nagy hiány mutatkozik, a pszichiátriai osztályok e feladatokból csak jelentéktelen részt képesek és hajlandók vállalni. Ám a tervezet ahelyett, hogy a szakintézmények fejlesztésérôl gondoskodna e feladatot, méghozzá kötelezô gyógykezelés formájában, a vonakodó pszichiátriai osztályokra ruházza. B) A veszélyeztetô állapot. A mentális betegség megléte önmagában még nem elégséges ok a beteg kényszerítésére. A kényszer alkalmazása akkor igazolható, ha a betegség nyomán veszélyeztetô helyzet alakul ki. Akárcsak a pszichiátriai betegségek fogalma, a veszélyeztetésé is meglehetôsen tág értelmezést kapott a tervezetben. A veszélyeztetés ugyanis éppúgy irányulhat a beteg saját testi épségére és egészségére, mint más emberekére, valamint a környezetre. A testi épség veszélyeztetése nem kötôdik konkrét cselekedethez; elég, ha az ilyen cselekedet puszta kockázata fennáll. Még tágabb a tér az önkényes értelmezés számára ott, ahol az egészség veszélyeztetésérôl van szó. Kérdés továbbá, hogy a materiális környezet védelme olyan prioritást élvez-e, hogy ennek veszélyeztetése esetén egy embert pszichés állapotára hivatkozva intézetbe lehessen szállítani. Összefoglalóan megállapíthatjuk, hogy a tervezet a pszichiátriai betegség és a veszélyeztetô állapot FUNDAMENTUM / SZÁM döntés elôtt / 117
6 együttes meglétét írja elô a kötelezô gyógykezelés törvényes feltételeként. Ugyanakkor adós marad a pszichiátriai betegség fogalmával illetve különbözô helyeken különbözô, definiálatlan terminusokat szerepeltet: pszichés állapot, tudatzavar stb., a veszélyeztetést pedig túl szélesen értelmezi, amikor kiterjeszti a környezeti károk okozásának veszélyére is. Továbbá, nemcsak pszichiátriai betegség, de szenvedélybetegség esetén is törvényesnek ítéli a kezelés kötelezô elrendelését, noha a szenvedélybetegség sokféle fogyasztási szokás és magatartás gyûjtôneve, s mint ilyen önmagában nem szolgálhat pszichiátriai kényszerintézkedés alapjául. A szenvedélybetegek ellátását addiktológiai intézményekben, az addiktológiai szakma alapelveit követve kell megoldani. A GYÓGYKEZELÉS ELRENDELÉSÉRE IRÁNYULÓ BÍRÓSÁGI ELJÁRÁS AKI KÉPET AKAR ALKOTNI MA- GÁNAK ARRÓL, MIT JELENTHET MAGYARORSZÁGON A PSZI- CHIÁTRIAI BETEG MOZGÁSI SZA- BADSÁGÁNAK KORLÁTOZÁSA, AZ GONDOLJON A FEKETE DO- BOZ AKSLÉ EGYUJJAS CÍMÛ FILMJÉRE, AHOL ELMESZOCIÁ- LIS OTTHONOK LAKÓIT LÁT- HATTA RÁCSOKKAL KETRECCÉ ALAKÍTOTT ÁGYBAN, MELY- BEN MÉG FELÁLLNI SEM LEHET. A bíróságnak arról kell döntést hoznia, hogy fennállnak-e az intézeti gyógykezelés elrendelésének feltételei. A bírói eljárásra, mint láttuk, vagy a pszichiátriai gondozó intézet kezdeményezésére, elôzetesen kerül sor, vagy a sürgôsségi beszállítást követôen. A bíróság független igazságügyi elmeorvos-szakértôtôl kér szakvéleményt, valamint meghallgatja az intézet orvosát és a beteget. A bíró feladata nem merül ki abban, hogy az eljárást a törvényes keretek betartásával lefolytassa, ügyelve arra, nehogy súlyosan jogsértô intézkedésre kerüljön sor. Önálló ítéletet kell alkotnia arról, hogy az érintett egyén valóban pszichiátriai beteg-e, és állapota indokolja-e az intézeti gyógykezelést. Ha ezt nem teszi, akkor a döntés minden esetben a vizsgálatot lefolytató orvos véleményén és csakis azon fog alapulni, s bár a legdurvább jogsértéseket így is kizárhatja, a tévedés lehetôségének csökkentéséhez nem tud hozzájárulni. Nincs könnyû helyzetben a bíró, ha az orvosok véleményével ellentétes döntést látna indokoltnak. Segítené a bírók munkáját, ha az eljárás során gyakrabban élnének azzal a lehetôséggel, hogy meghallgassák a szakorvosi véleményt kiállító pszichiátert legalább azokban az esetekben, amikor az iratokból nem alakul ki eléggé meggyôzô kép, vagy amikor ellentmondások tapasztalhatóak a tényként rögzített megfigyelések között, mert ebben az esetben kérdéseket tehetne föl arra nézve, hogy milyen orvosi tényeken alapul a diagnózis megállapítása. Nehezíti a tények mérlegelését, hogy a különösen a sürgôsségi esetekben rövid határidô (a beszállításról szóló értesítés kézhezvételétôl számított 72 órán belül kell a bírói határozatnak megszületnie) nem ad módot tanúk meghallgatására. A pszichiátriai betegek esetében különösen gyakori, hogy a beteg dokumentációja a környezetébôl származó kijelentéseket idéz a veszélyeztetô állapot igazolására. X elmondása szerint a beteg életveszélyesen fenyegetôzött, zaklatta az önkormányzati képviselôt, vagy Y elmondása szerint az idôskorú beteg bolyongott az utcán, zavartan viselkedett. Ezek a kijelentések azután medikális külsôt kapva kerülnek be a beteg állapotának orvosi leírásába; így lesz a fenyegetôzés -bôl agresszió, a zavart viselkedés -bôl a térbeli és idôbeli orientáció hiánya. Ilyen kijelentések csak akkor szerepelhetnének bizonyítékként az eljárásban, ha azokat az érintett személynek módjában lenne vitatni a bíróság elôtt. A bírót csak az segítené az önálló véleményalkotásban, s a beteg jogainak érvényesítését csak az garantálná, ha az eljárás nem elsôdlegesen papírmunka lenne, hanem az érintetteket a beteget, a vizsgáló orvost, a családtagokat és tanúkat a bíróság személyesen is meghallgathatná, módot nyerve állításaik vizsgálatára. Igaz, a beteget a tervezet szerint így is minden esetben személyesen meg kell hallgatnia a bíróságnak. Erôs indokok szóltak amellett, hogy az idôtartamot mégis szûkre szabják. Ha ugyanis valakit napokon át gyógyszeres kezelésben részesítenek, akkor utóbb nem lehet bizonyosságot szerezni arról, hogy fennálltak-e a kezelés megkezdésének törvényes feltételei. Ezért az eljárást a lehetô leghamarabb le kell folytatni. A tervezet arról is rendelkezik, hogy a meghallgatásig ne kezdjenek olyan gyógykezelést itt elsôsorban a nagyhatású gyógyszeres kezelésekre kell gondolni, nem a tünetek enyhítését szolgáló nyugtatásra mely lehetetlenné teszi, hogy a bíró a meghallgatáson a beteg pszichés állapotát megítélje. Az erôsen begyógyszerezett beteg nem képes arra, hogy álláspontját kifejthesse a bíróság elôtt. A tervezet elôírja, hogy az érintett számára biztosítani kell a megfelelô képviseletet. A képviselô lehet a beteg által meghatalmazott személy, betegjogi képviselô is elláthatja ezt a feladatot, illetve a bíróság ügygondnokot rendelhet ki. A tervezet úgy fogalmaz, hogy a bírósági meghallgatás elôtt a képviseletet ellátó személynek tájékozódnia kell a beszállítás körülményeirôl, és tájé- 118 / döntés elôtt SZÁM / FUNDAMENTUM
7 koztatnia kell a gyógykezeltet az eljárással kapcsolatos jogairól. Ez igen nagy elôrelépés a korábbi gyakorlathoz képest, mivel a képviselônek még a meghallgatás elôtt személyesen is beszélnie kell az érintettel. Nem fordulhat elô, ami eddig a esetek többségében történt, hogy a betegnek reggel szólnak, hogy ma a bíró meghallgatja. Ilyenkor a beteg azt sem tudja pontosan, mi a célja a meghallgatásának, kik vesznek részt az eljárásban. Beterelik egy szobába, ahol az ott ülôkrôl azt sem tudja, ki a bíró, ki az orvosszakértô, arról pedig végképp sejtelme sincs, hogy a harmadik jelenlévô az ô jogi képviseletét látja el... Célszerû volna, ha a törvény arról is rendelkezne, hogy a beteg képviselôjének jogában áll betekinteni a beszállítással és gyógykezeléssel kapcsolatos minden iratba, és jogában áll az iratokról másolatot kérni. Csak így tudhatja meg, milyen tényekre hivatkozva kérik a bíróság döntését, csak így beszélheti meg az abban leírtakat a beteggel. Ez teremt lehetôséget arra, hogy a beteg a bíróság elôtt vitassa a tévedéseket, illetve hogy a leírtakkal szembeni érveit elôadja. Ha sem a képviselô, sem a beteg nem ismeri elôre, mire kívánnak hivatkozni az eljárásban, milyen megállapításokat tett az orvosszakértô, nincs módjuk védekezni a másik oldal indoklásával szemben. A törvényalkotók célja nyilvánvalóan az, hogy a kötelezô gyógykezelés elrendelésérôl független és pártatlan testület döntsön, s hogy az eljárásban az érintett a jogegyenlôség kívánalmának megfelelô, széleskörû jogokat élvezzen érdekei képviseletére. Ám e szándék csak akkor valósulhat meg, ha a feleket kellôképpen felkészítik a feladatra. A beteget idôben értesíteni kell a bírósági meghallgatásról, és tájékoztatni kell ôt az eljárás céljáról és szabályairól. Lehetôséget kell kapnia arra, hogy kérdéseket tegyen föl, s azokra választ kapjon. Erre vonatkozóan a betegjogi képviselôk kaphatnának megbízatást. A bírók, ügygondnokok számára képzési lehetôségeket kell teremteni, hogy az új jogintézmény hatékony mûködtetésére megfelelôen felkészülhessenek. A bíróságok számára biztosítani kell a bírók díjazásához szükséges keretet. Ennek híján egyetlen bíró alkalmanként beteget hallgat meg, s így percek alatt kényszerül dönteni. Egyéb fizikai feltételek hiánya is nehezíti a bíróságok tevékenységét. A bírósági meghallgatásokra szinte kizárólag a pszichiátriai intézményekben kerül sor, ahol a bíró a fôorvosi szobában, megtûrt vendégként végzi munkáját. A törvénynek elô kellene írnia, hogy az eljárást olyan helyiségben folytassák le, ahol a bíróság a gyógyító intézménytôl független hatalomként jelenik meg; képletesen szólva: ahol a falon a bíróság emblémája függ, nem a fôorvos oklevele. Rendelkezni kellene arról is, hogy az érintettek utcai ruhában jelenhessenek meg a bíró elôtt, mert a pizsamában, netán egyenesen a kórházi ágyban zajló meghallgatás döntô hatással van a felek viselkedésére és értékalkotására. A bíróság a kötelezô gyógykezelésre irányuló indítvány elbírálásakor alapos vizsgálódás után arról dönt, hogy világos és egyértelmû bizonyítékok támasztják-e alá a gyógykezelésnek a beteg akarata ellenére történô elrendelését. Feladata ellátásához meg kell kapnia a szükséges segítséget; különben mindössze annyi történik, hogy a beteg dokumentációjában az orvos pecsétje mellett ott fog díszelegni a bíróé is. A PSZICHIÁTRIAI BETEGEK JOGAIRA VONATKOZÓ KÜLÖNÖS SZABÁLYOK A pszichiátriai betegeket gyógykezelésük során fôszabályként megilletik az általános betegjogok: így joguk van ahhoz, hogy a gyógykezelés csakis tájékoztatásuk és beleegyezésük alapján vegye kezdetét. Mi indokolja ilyen körülmények között, hogy külön fejezet foglalkozzon a csak rájuk vonatkozó speciális szabályokkal? A törvényalkotó három szempontra figyelemmel állapított meg speciális szabályokat. A pszichiátriai betegek kötelezhetôk a gyógykezelés eltûrésére, velük szemben kényszerítô eszközök használatára kerülhet sor, betegségük következtében elveszíthetik cselekvôképességüket. A) Jog a tájékoztatáshoz és a beleegyezéshez. A tervezet a kötelezô gyógykezelés esetében csak a veszélyeztetô állapot idejére engedi meg, hogy eltekintsenek a beteg beleegyezésétôl. Más szóval, érvényes bírósági határozat sem indokolja, hogy a veszélyeztetô állapot elmúltával a beteget továbbra is beleegyezése nélkül vessék alá orvosi beavatkozásnak. Amíg azonban fennáll a veszélyeztetô állapot, addig a tájékoztatás is elmaradhat. B) A kényszerítés. A kényszerítô eszközök használatát is a veszélyeztetéshez köti a tervezet, jóllehet magát a kényszerítés kifejezést kerüli, ehelyett mozgási szabadság korlátozásáról beszél. A kényszerítést ugyanakkor nem köti veszélyeztetô cselekedethez, elegendônek tartja, hogy a betegre vagy a környezetében élôkre súlyos veszélyt jelentô cselekedet eshetôsége fennálljon. Aki képet akar alkotni magának arról, mit jelenthet Magyarországon a pszichiátriai beteg mozgási szabadságának korlátozása, az gondoljon a Fekete Doboz Akslé egyujjas címû filmjére, ahol elmeszociális otthonok lakóit láthatta rácsokkal ketreccé alakított ágyban, melyben még felállni sem lehet. Olvasson bele az állampolgári jogok biztosának vizsgálati beszámo- FUNDAMENTUM / SZÁM döntés elôtt / 119
8 lójába, 3 vagy a Rosenthal-jelentésbe: 4 megtudhatja, hogy elmeszociális otthonokban alkalmanként, büntetésbôl, vagy akár hónapokon át tartanak embereket ilyen módon ketrecbe zárva. Tudnia kell, hogy a hálós ágyak használata a pszichiátriai osztályokon sem ismeretlen. Továbbá jó lesz, ha felidézi azoknak az idôs betegeknek a képét, akik sivár folyosókon lepedôvel a székhez kötözve, a semmibe révedô tekintettel töltik teljes tétlenségben napjaikat. Ha ezt a tudást szem elôtt tartjuk, akkor azt kell mondanunk, hogy a törvénynek sokkal egyértelmûbben kellene szabályoznia a mozgási szabadság korlátozását, mint azt a tervezet teszi. Szûkebb feltételekhez kellene kötni a kényszerítés lehetôségét. Rendelkezni kellene arról, milyen eszközök használata megengedett a pszichiátriai intézményekben. Tisztáznia kellene például, hogy az elfogadható kényszerítô eszközök közé tartozik-e a hálós ágy. Nem szabad a pszichiátriai intézmény megítélésére bízni, hogy mi minôsül kényszerítô eszköznek; errôl kizárólag a pszichiátriai szakkollégiumnak volna szabad döntenie, s az általa adott meghatározásnak be kellene kerülnie a törvény szövegébe is. Idôbeli korlátot kellene szabni a kényszerítésnek, méghozzá legfeljebb órákban mérhetôt. Rendelkezni kell arról is, hogy ezalatt idôszakonként meg kell nézni a beteget, testi szükségleteirôl gondoskodni kell. Elô kell írni, hogy a beteg nem szenvedhet sérüléseket a kényszerítés következtében. Akit az ágyához kötöznek, nem tud vécére menni, de még egy pohár vizet sem tud meginni. Akinek a csuklóit, bokáit szoros kötéssel rögzítik, az csúnya horzsolásokat szenved, egyre kínzóbb fájdalmat érez. Mindez ma bevett gyakorlat, és éppen ezért a törvénynek kell gondoskodnia róla, hogy a jövôben ilyesmi ne fordulhasson elô. C) Az egészségügyi iratok megismerésének joga. A tervezet megengedi, hogy korlátozzák a pszichiátriai betegek jogát orvosi dokumentációjuk megismerésére. Indoklásképpen két érdekre hivatkozik: a beteg gyógyulásának zavartalanságára és más személy személyiségi jogainak védelmére. Valóban elképzelhetô, hogy egyes megállapítások veszélyeztethetik a beteg gyógyulását, ugyanakkor félô, hogy mintegy az eddigi gyakorlat folytatásaképpen a kivétel lesz a fôszabály. Az is lehetséges, hogy valóban védeni kell harmadik személyek jogait például azét az emberét, akinek a bejelentése alapján sor került a beszállításra, ám ez csak a rá vonatkozó rész külön kezelését kívánná meg, nem indokolja, hogy a beteg számára a dokumentáció egészét hozzáférhetetlenné tegyék. A beteg törvényes képviselôje számára pedig korlátlan betekintést kellene biztosítani a dokumentumokba; ellenkezô esetben nem tudja vitatni a bennük foglaltakat. Nincs a jognak olyan területe, ahol szabadságkorlátozást olyan vallomások, bizonyítékok alapján lehetne elrendelni, melyek megismerésére, vitatására az érintettnek nincsen lehetôsége. D) A kapcsolattartás joga. Kizárólag a pszichiátriai betegekre vonatkozó, speciális szabály az is, hogy megtiltható számukra a külvilággal való kapcsolattartás. Pedig könnyen belátható, milyen erôs szükséglete lehet a pszichiátriai osztályra beszállított betegnek, hogy barátaitól, hozzátartozóitól érzelmi támogatást kapjon, hogy oldódjon benne a kirekesztés, az ellehetetlenülés érzete. Van továbbá a kapcsolatoknak egy olyan köre, melyek megtiltására semmilyen körülmények között nem lehet törvényi felhatalmazást adni. Ide tartozik a szabad vallásgyakorlás joga, és a beteg joga arra, hogy a gyógykezelés elrendelése és lefolytatása során érvényesítse a jogait. A törvénynek a tervezettôl eltérôen le kellene szögeznie, hogy az egyházak képviselôivel, valamint a jogvédô intézményekkel és a beteg képviseletében eljáró személyekkel (betegjogi képviselô, törvényes képviselô, meghatalmazott képviselô) való kapcsolattartást nem szabad akadályozni. A CSELEKVÔKÉPTELEN BETEG Noha a tervezet a betegjogokról szóló fejezetében az egyes jogok gyakorlása tekintetében különbséget tesz aközött, hogy a beteg cselekvôképes-e vagy sem, nem ad fogalmi meghatározást arra nézve, hogy az egészségügyi törvény szempontjából mi a cselekvôképtelenség kritériuma, és ki hivatott a gyógykezelése idôtartamára cselekvôképtelenné nyilvánítani a beteget. A Polgári Törvénykönyv meghatározásában az a személy minôsül cselekvôképtelennek, akinek az ügyei viteléhez szükséges belátási képessége teljesen hiányzik. A cselekvôképtelenségnek három esete van. Megállapíthatja a cselekvôképességet kizáró gondnokság alá helyezô bírósági határozat. Gondnokság alá helyezés nélkül, állapotánál fogva is minôsülhet valaki cselekvôképtelennek. Végül életkora szerint cselekvôképtelen az, aki tizennegyedik életévét még nem töltötte be. 5 A pszichiátriai betegség következtében a beteg hosszabb-rövidebb idôre elveszítheti azt a képességét, hogy saját ügyeiben kompetens döntést hozzon, mérlegelési képessége sérülhet. Ezért két súlyos kérdéssel is szembe kell nézni. Elôször: ki döntheti el, hogy képes-e a beteg racionális mérlegelésen alapuló döntést hozni a saját gyógykezelése ügyében. Má- 120 / döntés elôtt SZÁM / FUNDAMENTUM
9 sodszor, ha a válasz nemleges, megilletik-e még a pszichiátriai beteget az általános betegjogok, vagy ezek gyakorlásától meg lehet ôt fosztani. A tervezet nem határozza meg, mikor minôsül egy pszichiátriai beteg cselekvôképtelennek. Nyilvánvalóan annak tekintendô, ha a bíróság cselekvôképességet kizáró gondnokság alá helyezte. Azokban az esetekben, amikor nincs ilyen határozat, de a gyógykezelést elrendelô bíróság a cselekvôképtelenséget észleli, a tervezet szerint értesítenie kell az illetékes gyámhatóságot. Ez annyit jelent, hogy a gyámhatóság az arra illetékes bíróságnál kezdeményezi a gondnokság alá helyezési eljárást. Így csak hónapok múltán jut a cselekvôképtelen beteg törvényes képviselethez. Addigra már minden valószínûség szerint elhagyta a kórházat. Egyszóval, a tervezet által kínált megoldás a cselekvôképtelen betegek egy részét azokat, akiket a bíróság nem helyezett gondnokság alá a gyógykezelés során képviselet nélkül hagyja. Nem világos továbbá, hogy ezekben az esetekben a gyógykezelô intézmény dönti-e el, hogy a beteg cselekvôképtelen. Mindezen problémákra az jelentene megoldást, ha a beteg cselekvôképességérôl is a gyógykezelés elrendelésének ügyében eljáró bíróság döntene. Akár a kötelezô gyógykezelés elrendelésekor, akár késôbb, a kezelés során merül fel a gyanú, hogy a beteg híján van belátási képességének, mindenképpen a kötelezés tárgyában eljáró bíróság lenne hivatott a cselekvôképtelenség megállapítására. A döntés az intézeti gyógykezelés idôtartamára vonatkozna, és abban is eligazítana, hogy ki jogosult a beteg érdekeinek védelmében eljárni. A javasolt megoldás összhangban áll azokkal a kívánalmakkal, amelyeket jogállamban az efféle problémák megoldásának ki kell elégítenie: cselekvôképességétôl senkit másként, mint bírói határozattal, megfosztani nem lehet; a cselekvôképtelen beteg nevében kinevezett képviselôje jogosult a betegjogokat gyakorolni. A törvény megalkotásakor azzal is számolni kell, hogy a cselekvôképességet kizáró gondnokság intézménye elavult és átdolgozásra szorul. Nem felel meg a demokratikus jogelveknek, és nem szolgálja a pszichiátriai betegek érdekeinek védelmét. Erre legutóbb az állampolgári jogok országgyûlési biztosa hívta föl a figyelmet. 6 A bíróságok általános döntési képtelenséget állapítanak meg, nincs mód annak mérlegelésére, hogy a beteg milyen fajta ügyekben nem tud racionális mérlegelésen alapuló döntést hozni. Így egyes területeken szükségtelenül korlátozzák ôt, míg más ügyekben legfôképpen a gyógykezelés tekintetében érdemi képviselet nélkül hagyják, mivel a pénzügyek és anyagi javak ügyében eljáró gondnok nincs felkészítve arra, hogy a gyógyítás ügyeirôl döntsön ezek a kérdések az orvosokra maradnak. A bíróságok a gondnokok kinevezését és munkájuk ellenôrzését átengedik az önkormányzatoknak. Így a beteg annál az önkormányzatnál kénytelen panaszkodni hivatásos gondnokára, aki egyben a gondnok munkáltatója is. A bíróság nem vizsgálja fölül idôrôl idôre a beteg döntési kompetenciájáról hozott döntését, ami ugyancsak indokolatlan jogfosztáshoz vezet. Ha a gyógykezelés ügyében eljáró bíróság dönthetne a beteg kompetenciájáról is, akkor azt vizsgálná, képes-e a beteg megérteni gyógykezelése indokoltságát és tényeit, továbbá választani a lehetséges beavatkozási formák közül. Így szemben a gondnokság alá helyezési ügyekben eljáró bíróságokkal nem az élet minden területére kiterjedô általános döntési képtelenséget állapítana meg, ráadásul lényegében korlátlan idôre, hanem az adott problémakörre a gyógykezelésre vonatkozó döntési képességrôl határozna, arról is idôbeni korlátok között, a gyógykezelés idôtartamára. Nem fosztaná meg a beteget az ôt megilletô jogoktól, hanem e jogok gyakorlását arra a személyre ruházná rá, akit a beteg korábbi nyilatkozatában erre a feladatra megjelölt, vagy ilyen nyilatkozat hiányában arra, aki e képviselet betöltésében tapasztalattal bír (például betegjogi képviselôre). A) A cselekvôképtelen beteg és a tájékoztatáshoz való jog. A tervezet elôírja, hogy a gyógykezelés során a beteget folyamatosan tájékoztatni kell egészségi állapotáról. A cselekvôképtelen betegrôl úgy nyilatkozik, hogy az ô esetében a képviseletében eljáró személyt köteles a gyógyító intézmény tájékoztatni. Nem nyilatkozik azonban arról, vajon ez úgy értendô-e, hogy a beteg tájékoztatása mellôzhetô. Egy másik helyen, az önrendelkezési jogról szóló alfejezetben, kimondja a tervezet, hogy a beteg közvetlen tájékoztatása még azokban az esetekben sem maradhat el, amikor a beteg beleegyezési jogát törvényes képviselôje gyakorolja. Szerencsés volna, ha ezt a követelményt a tájékoztatásról szóló alfejezet is leszögezné. B) A cselekvôképtelen beteg és az önrendelkezéshez való jog. A tervezet az alapvetô célok közé sorolja, hogy megkülönböztetés nélkül valamennyi beteg számára biztosítani kell az önrendelkezéshez való jogot. A beavatkozások elvégzésének feltétele tehát a beteg beleegyezése. A tervezet elismeri a beteg jogát, hogy esetleges cselekvôképtelensége esetére megnevezze azt a személyt, akit képviseletére feljogosít. Sôt, azt a jogát is megállapítja, hogy nyilatkozatában általános érvénnyel megtiltson egyes vizsgálatokat, illetve beavatkozásokat. Úgy intézkedik, hogy a beteget kórházi felvételekor tájékoztatni kell a személyes rendel- FUNDAMENTUM / SZÁM döntés elôtt / 121
10 kezés jogáról és a hozzájárulás megadására jogosult személy kijelölésének lehetôségérôl. Az invazív beavatkozások körében, feltéve, hogy a betegnek nincs megnevezett képviselôje, a tervezet szerint a közeli hozzátartozókat illeti meg a beleegyezés joga, mégpedig a törvény által meghatározott sorrendben. A gondnokság alá helyezett beteg helyett gondnoka gyakorolja az önrendelkezési jogot. Ez nem megnyugtató megoldás, hiszen a gondnokok jó része nem családtag, hanem az önkormányzat alkalmazásában álló hivatásos gondnok, akit a beteg pénzügyeinek és anyagi természetû problémáinak vitelére bíztak meg. A hivatásos gondnok nincs felkészülve arra, hogy gyógykezelési ügyekben döntéseket hozzon. A tervezet általánosságban beszél cselekvôképességet érintô gondnokság alá helyezett betegrôl, jóllehet ennek az intézménynek két formája van. A cselekvôképességet kizáró gondnokság alá helyezett személynek minden jognyilatkozata semmis, a cselekvôképességet korlátozó gondnokság alá helyezett személy viszont a személyét érintô ügyek egy részében önállóan dönthet. A fenti megkülönböztetés hiánya miatt a tervezet értelmében a cselekvôképességet korlátozó gondnokság alá helyezett beteg sem dönthet saját gyógykezelésérôl, ami nem áll összhangban a korlátozott cselekvôképesség Polgári Törvénykönyvben szereplô meghatározásával. A Ptk. ugyanis egyrészt módot ad rá, hogy a jogszabály a korlátozottan cselekvôképes személyt is feljogosítsa személyes jellegû jognyilatkozat tételére, másrészt a korlátozottan cselekvôképes személy egyes jognyilatkozatait érvényesnek ismeri el. Ide tartozik, hogy a mindennapi élet szokásos szükségleteinek fedezése körébe tartozó szerzôdést köthet, rendelkezhet keresményével, erre kötelezettséget is vállalhat, megköthet szerzôdéseket, melyekkel elônyt szerez. 7 Ennek az értelmezésnek inkább megfelelne, ha a korlátozottan cselekvôképes beteg számára a törvény meghagyná a lehetôséget, hogy maga döntsön gyógykezelése ügyében. Míg az invazív beavatkozások esetében a tervezet összeállítói szemlátomást arra törekedtek, hogy a beteg döntésképtelensége esetén se legyen mellôzhetô a mûtéti beleegyezés, a nem invazív eljárásoknál a tervezet nem biztosítja a cselekvôképtelen beteg önrendelkezési jogát. A mûtétnek nem minôsülô beavatkozásoknál nem írja elô, hogy be kell szerezni a cselekvôképtelen beteg képviseletére jogosított személy hozzájárulását. Ez a mulasztás az önrendelkezési jog önkényes korlátozásához vezet. A kórházi QUID PRO QUO: HA AZ ÁL- LAM FENNTARTJA MAGÁ- NAK A JOGOT, HOGY A PSZI- CHIÁTRIAI BETEGEKKEL SZEM- BEN KÉNYSZERINTÉZKEDÉSE- KET RENDELJEN EL, CSERÉBEN BIZTOSÍTANIA KELL SZÁMUK- RA AZ EMBERI MÉLTÓSÁGU- KAT TISZTELETBEN TARTÓ, KORSZERÛ GYÓGYKEZELÉST. gyógykezeléssel rutinszerûen együtt járó laboratóriumi vizsgálatok esetében még elfogadható lenne, hogy a beleegyezést megadottnak tekintsék, ám a nem mûtéti terápiás eljárások körében már semmiképpen nem. A pszichiátriai betegek esetében ez azt jelentené, hogy cselekvôképtelenné válásuk idôszakára kezelésüknek nem feltétele a képviselôi beleegyezés. A pszichiátriai osztályokon alkalmazott kezelések ugyanis nem minôsülnek invazív beavatkozásnak a tervezet értelmében. (A tervezet invazív beavatkozásnak a beteg testébe behatoló fizikai beavatkozást minôsíti.) Sem az elektrosokk-kezelés, sem a pszichoterápia, sem a neuroleptikumok adagolása nem invazív beavatkozás az itt használt meghatározás szerint, jóllehet a beteg személyiségébe és tudati állapotába behatoló eljárásokról van szó. Abból az elvbôl kiindulva, hogy a cselekvôképtelen beteget is megilleti az önrendelkezéshez való jog, a törvénynek a terápiás eljárásokról is úgy kellene rendelkeznie, mint a mûtéti beavatkozásokról: a beteg feljogosított képviselôjének beleegyezô nyilatkozatához kellene kötnie a kezelés megkezdését. A PSZICHIÁTRIA INTÉZMÉNYRENDSZERÉNEK REFORMJÁRÓL A pszichiátriai betegek gyógykezelésének szabályozásakor abból az alapelvbôl indul ki a tervezet, hogy kizárólag az állapotuknak megfelelô intézményekben, emberi méltóságuk tiszteletben tartásával szabad kezelni ôket. A magyar pszichiátriai intézményrendszer sajnálatos módon nem felel meg ennek a vezérelvnek. A betegek ellátásában dominál az aktív kórházi osztályon folytatott kezelés és a szociális otthonokban való elkülönítés, így kevés esély van arra, hogy a beteget valóban az állapotának megfelelô intézményben lássák el. Sérelmet szenved a pszichiátriai betegeknek a gyógykezeléshez való joga, amely megkívánná, hogy minden beteget a reá kidolgozott egyéni kezelési terv szerint, a betegsége ellátására legalkalmasabb és legfelkészültebb intézményben kell lefolytatni. A pszichiátriai ellátó intézmények között óriási színvonalbeli különbségek mutatkoznak. Ha egy több száz beteget ellátó pszichiátriai otthonban összesen két kádban, hetente egyszer fürödhetnek a betegek, akkor a meztelenül sorukra váró betegek láttán aligha jut eszünkbe, hogy itt személyes méltóságukat tiszteletben tartva gyógyítanak embereket. 122 / döntés elôtt SZÁM / FUNDAMENTUM
11 A pszichiátria intézményrendszerének reformja elkerülhetetlen. Jelenleg a fekvôbetegellátás dominál, a közösségi pszichiátria ellátó intézményei teljességgel hiányoznak. Ebbôl fakadóan a betegek nem a valódi terápiás szükségletüknek megfelelô ellátásban részesülnek, nem is kerülhetnek olyan intézményekbe, ahol jogaikat csak olyan mértékben korlátozzák, amit állapotuk feltétlenül szükségessé tesz. A fennálló helyzet nem felel meg sem a pszichiátria mai állásának, sem a demokratikus jogrend követelményeinek. Az új egészségügyi törvénynek rendelkeznie kellene a pszichiátria reformjának megindításáról, és a reform irányait is meg kellene szabnia. Az ügy már súlyánál fogva is megkívánná a törvényi szabályozást. A törvénynek kellene rögzítenie, hogy az egyes lakókörzetekben milyen pszichiátriai ellátó formákat kell biztosítani: krízis-centrumot, pszichiátriai ambulanciát, kórházi osztályt, pszichoterápiát, illetve szocioterápiát nyújtó programokat, klubszerû intézményeket, csoportos lakhelyeket. Jelenleg komoly ágyleépítés zajlik a pszichiátriában, amit nem kísérnek az intézményi átalakítás törekvései. Nem egyszer éppen a legszínvonalasabb pszichoterápiás osztályokat számolják föl, az így megtakarított pénz pedig elvész a pszichiátria számára. Nem csoda, hogy még azok sem támogatják az ágyak felszámolását, akik tisztában vannak vele, hogy a magyar pszichiátriai ellátás túlzott mértékben a fekvôbeteg intézetekre épül. A törvény idôhatárokat is szabhatna a folyamat számára: például egyes intézmények átalakítására tíz évet hagyhatna, másokéra ötöt. Hasonló induló helyzetben alkották meg Franciaországban az úgynevezett szektorizációs törvényt, amely hasonló elgondolások szerint szabályozta a pszichiátria reformját. A törvény egy olyan testület felállításáról is rendelkezhetne, amely irányítaná és felügyelné a pszichiátria átalakítását: felmérné a jelen helyzetet, megtervezné a változásokat, és idôrôl idôre beszámolna a folyamat alakulásáról. Az egészségügyi törvény megalkotásával az állam megteremti a törvényes kereteket arra, hogy közhatalmi funkcióinál fogva intézkedjék a pszichiátriai betegek kötelezô intézeti gyógykezelésérôl. Elmulasztott ugyanakkor arról gondoskodni, hogy a kezelésekre a lehetô legkevesebb korlátozással élô, a betegeknek a gyógykezeléshez való jogát biztosítani képes intézményekben kerülhessen sor. Quid pro quo: ha az állam fenntartja magának a jogot, hogy a pszichiátriai betegekkel szemben kényszerintézkedéseket rendeljen el, cserében biztosítania kell számukra az emberi méltóságukat tiszteletben tartó, korszerû gyógykezelést. JEGYZETEK 1 A tervezet megjelent a Psychiátria Hungarica decemberi számában: Javaslat a pszichiátriai betegek intézeti (intramurális) gyógykezelésének jogi szabályozására old. 2 Az egészségügyrôl szóló évi II. törvény 35. (1) bekezdés. 3 A betegek emberi és állampolgári jogainak érvényesülése a pszichiátriai fekvôbetegintézetekben és pszichiátriai otthonokban. Jelentés az OBH 2255/1996. számú vizsgálatáról, március április. 4 Emberi jogok és elmeegészségügy: Magyarország. Mental Disability Rights International, Washington D.C Polgári Törvénykönyv Jelentés az OBH 2255/1996. számú vizsgálatáról. 86. old. 7 Polgári Törvénykönyv 14.. FUNDAMENTUM / SZÁM döntés elôtt / 123

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság